Document ID: /roh_data/filtered/swiss_laws_in_ROHinterleaved.jsonl.gz/25046

This text was translated from DE into Rumantsch Grischun.

Das erstinstanzliche Gericht verzichtet auf eine schriftliche Begründung, wenn es:a. das Urteil mündlich begründet; undb. nicht eine Freiheitsstrafe von mehr als zwei Jahren, eine Verwahrung nach Artikel 64 StGB, eine Behandlung nach Artikel 59 StGB oder, bei gleichzeitig zu widerrufenden bedingten Sanktionen, einen Freiheitsentzug von mehr als zwei Jahren ausspricht. Das Gericht stellt den Parteien nachträglich ein begründetes Urteil zu, wenn:a. eine Partei dies innert 10 Tagen nach Zustellung des Dispositivs verlangt;b. eine Partei ein Rechtsmittel ergreift. Verlangt nur die Privatklägerschaft ein begründetes Urteil oder ergreift sie allein ein Rechtsmittel, so begründet das Gericht das Urteil nur in dem Masse, als dieses sich auf das strafbare Verhalten zum Nachteil der Privatklägerschaft und auf deren Zivilansprüche bezieht. Im Rechtsmittelverfahren kann das Gericht für die tatsächliche und die rechtliche Würdigung des angeklagten Sachverhalts auf die Begründung der Vorinstanz verweisen. Fassung gemäss Ziff. I des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697). SR 311.0

La dretgira d’emprima instanza renunzia ad ina motivaziun en scrit, sch’ella:a. motivescha a bucca la sentenzia; eb. na pronunzia betg in chasti da detenziun da passa 2 onns, in internament tenor l’artitgel 64 CP, in tractament tenor l’artitgel 59 CP u – en cas che sancziuns cundiziunadas ston vegnir revocadas a medem temp – ina privaziun da la libertad da passa 2 onns. La dretgira trametta posteriuramain ina sentenzia motivada a las partidas, sche:a. ina partida pretenda quai entaifer 10 dis suenter la consegna dal dispositiv;b. ina partida fa recurs. Sche mo l’accusader privat pretenda ina sentenzia motivada u sche mo el fa recurs, motivescha la dretgira la sentenzia mo uschenavant che quella sa referescha al cumportament chastiabel a disfavur da l’accusader privat ed a sias pretensiuns civilas. En la procedura da recurs po la dretgira renviar a la motivaziun da l’instanza precedenta per l’appreziaziun effectiva e giuridica dals fatgs accusads. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). SR 311.0